આ આશ્રમ ભારતના મુખ્ય ધાર્મિક સ્થળોમાંથી જ એક માનવામાં આવે છે. દરરોજ સત્ય સાંઈબાબાના ભક્તો દૂર દૂરથી તેમના આશીર્વાદ લેવા અહીં આવે છે. ધીરે-ધીરે પ્રસિધ્ધિની સીડીયો ચઢનારા આ ગામમાં હવે એક પ્રસિધ્ધ હોસ્પિટલની સાથે હવાઈ અડ્ડો પણ બનાવી દેવામાં આવ્યો છે. આ આશ્રમમાં શ્રી સાંઈબાબાના પ્રશિક્ષણ મેળવેલ ભક્તો રોજ મંત્રોચ્ચાર કરે છે. જેના પછી સાંઈબાબા પોતાના ભક્તોને સત્ય, ઈમાનદારી, શાંતિ અને સદ્દભાવ જેવા જીવન તથ્યોના વિશે ઉપદેશ આપે છે. સાંઈ આશ્રમમાં દરરોજ સવારે ઓમના ઉચ્ચારણની સાથે કાર્યક્રમની શરૂઆત થાય છે અને ત્યારબાદ સવારની પ્રાર્થના(સુપ્રભાતમ) કરવામાં આવે છે. આ આશ્રમમાં દિવસમાં બે વાર ભજન થાય છે અને સત્ય સાંઈબાબાના દર્શન પણ બે વાર કરી શકાય છે. દર્શન દરમિયાન સત્ય સાંઈ બાબા પોતાના ભક્તોની વચ્ચે ફરીને કેટલાક ભક્તો સાથે વાતો કરે છે અને તેમને વિભૂતિ આપે છે. આ સિવાય પણ ભક્તોને સમૂહમાં બોલાવવામાં આવે છે, જ્યાં સાઈ બાબા તેમની સાથે વાત કરે છે.